NM i ishockey 2016

**NM i ishockey 2016** var den 77. sesongen av norgesmesterskapet i ishockey for herrer. Sluttspillet starter med de første kvartfinalene 11. mars 2016. Dersom en kamp ender uavgjort ved full tid vil det, i motsetning til i seriespillet, bli spilt 20 minutters forlengningsperioder med fem utespillere på isen for hvert lag, og det første laget som scorer mål vinner kampen.

## [[GET-ligaen 2015/16|GET-ligaen 2015-16]]

## Sluttspillet

## Kvartfinaler
Kvartfinalene spiller best av 7 kamper. De fire best plasserete lagene i grunnserien valgte i seedningsrekkefølge selv deres motstander i kvartfinalene blant de lagene som endte på 5. til 8.-plass i grunnserien. I kvartfinalen velger lag 1 mellom lag 7/8. Deretter velger lag 2 mellom gjenværende lag 7/8 og lag 6. Lag 3 velger deretter mellom gjenværende lag 6/7/8 og lag 5. Høyest rangerte lag har hjemmebanefordel i kamp 1, 3, 5 og 7, mens lavest rangerte lag har hjemmebanefordel i kamp 2, 4 og 6. Sluttspillsdatoene ble fastlagt den 6. januar 2016.

Seedingen av kvartfinalene foregikk uten store overraskelser. Som seriemestere var Stavanger Oilers førstevelger og valgte åttendeplasserte Manglerud Star som kvartfinalemotstander. Lørenskog IK tok seriesølv og valgte syvendeplasserte Stjernen Hockey. Frisk Asker hadde tredjevalget og valgte femteplasserte Vålerenga, hvilket etterlot sjetteplasserte Storhamar Hockey som motstander til grunnseriens fjerdeplasserte Sparta Warriors.

### Stavanger Oilers (1) − Manglerud Star (8)
Stavanger vant seriegullet i grunnserien med 99 poeng og valgte åttendeseedede Manglerud Star, som sikret seg sluttspill i siste serierunde og endte på 43 poeng. Kvartfinalen markerer første gang at lagene møtes i et NM-sluttspill. De fem innbyrdes oppgjørene i grunnserien endte med fire seire til Stavanger og én seier til Manglerud, med 13-2 i poeng og samlet målscore på 24-6 fordel Stavanger.

Stavanger vant serien 4−0 i kamper og ble dermed første lag som gikk videre til semifinalen. I den første kvartfinalen vant Stavanger 2–1 i en slitekamp preget av middelmådig spill, manglende timing og mange feilpasninger på hjemmelagets side. Uten toppspillere som Dan Kissel, Henrik Solberg, Mike Hoeffel og Stian Høygård (alle ute med skader) i lagoppstillingen skulle det gå hele 38:59 minutter innen Tommy Kristiansen ga Stavanger ledelsen foran 2480 tilskuere. Philippe Cornet doblet ledelsen 8:40 ut i den siste perioden før Magnus Hoff reduserte og skapte fornyet spenning 33 sekunder senere. I kamp 2 startet Manglerud best da Markus Bilstad Pedersen sørget for 1-0 i første periode, men kunne ikke forhindre at Oilers kjørte over hjemmelaget og til sist vant kampen 6−1. I kamp 3 bød Manglerud på hardere motstand da de holdt Stavanger til 1-1 etter ordinær tid, men Josh Soares scoret det avgjørende målet 6:30 ut i overtid. I kamp 4 sikret Tommy Kristiansen og Philippe Cornet en 2−0-ledelse etter to perioder, hvoretter Magnus Hoff reduserte for Manglerud Star fire minutter ut i siste periode. 10 minutter etter punkterte Henrik Medhus kampen, og Josh Soares scoret det siste målet i tomt bur 23 sekunder før slutt.

### Lørenskog (2) − Stjernen (7)
Lørenskog tok sølvet i grunnserien med 95 poeng og valgte uten overraske Stjernen, som med sine 58 poeng endte på syvendeplass. Det var andre gang hvor lagene møttes i sluttspillet; første gang var i kvartfinalen i NM-sluttspillet i 2012. De fem innbyrdes oppgjørene i grunnserien endte med tre seire og en seier på overtid for Lørenskog og én seier for Stjernen, med 11-4 i poeng og samlet målscore på 18-13 fordel Lørenskog.

Lørenskog knuste Stjernen 7–1 i den første kampen, selv om at Stjernen holdt Lørenskog til 1-1 etter de første 20 minuttene. I kamp 2 hevet Stjernen seg og slo Lørenskog 7–4.

### Frisk Asker (3) − Vålerenga (5)
Frisk Asker endte på tredjeplass i grunnserien med 86 poeng og kunne velge mellom Vålerenga på femteplass (77 poeng) eller Storhamar på sjetteplass (74 poeng). Det var niende gang i alt lagene møttes i sluttspillet og tredje år på rad hvor de møttes i kvartfinalen. Det var åttende gang i alt og fjerde år på rad hvor lagene møttes i sluttspillet. De fem innbyrdes oppgjørene i grunnserien endte med fire seire til Frisk Asker og en seier til Vålerenga, med 12-3 i poeng og en samlet målscore på 18-12 fordel Frisk Asker. Duellen mellom Frisk Askers Nicklas Dahlberg og Vålerengas Steffen Søberg, som to av grunnseriens beste målvakter, ble innen kvartfinalen omtalt som største duellen i kvartfinaleserien.

Vålerenga tok det første stikket på bortebane og vant 5–2 i kamp etter en sterk første og siste periode. I kamp 2 startet Vålerenga igjen best ut med et overtallsmål av Fredrik Csisar 2:17 minutter ut i første periode. 38 sekunder senere utliknet Victor Ahlström til 1–1 etterfulgt av et undertallsmål av Mikael Dokken og et overtallsmål av Connor Gaarder etter 19:43 spilt av midtperioden. Vålerenga forsøkte å utligne kampen og vant skuddstatistikken i tredje periode med 19-5, men hjemmelaget maktet kun å redusere til 2–3 38 sekunder før slutt etter et mål av Jonas Oppøyen med en ekstra utespiller. Frisk Asker vant dermed kampen 3–2 og utliknet dermed til 1–1 i kamper.

### Sparta Warriors (4) − Storhamar (6)
Sparta endte på fjerdeplass i grunnserien med 86 poeng og måtte som sistevelger ta til takke med Storhamar, som kom på en sjetteplass med 74 poeng. Det var åttende gang i alt og fjerde år på rad hvor lagene møttes i sluttspillet. De fem innbyrdes oppgjørene i grunnserien endte med tre seire til Sparta og en seier og en seier på straffer til Storhamar, med 10-5 i poeng og en samlet målscore på 21-18 fordel Sparta.

Storhamar vant serien med 4 − 2 i kamper, i en serie preget med mye tøft spill og mange utvisninger. Sparta hadde hjemmebanefordelen i den første kvartfinalekampen og var favoritt blant flere av ekspertene før kamp 1, men kampen endte med en sterk 6–3-seier til Storhamar. Mens Sparta var best i første periode som de vant 1–0, snudde Storhamar alt i midtperioden, med tre scoring på 4.58 minutter og fire mål i alt i perioden. Sparta kom inn i kampen igjen og reduserte først til 2–4 og deretter til 3–4 innen for 3 minutter. Deretter var det noen nervepirrende sluttminutter hvor Sparta satset alt framover og tok ut målvakten halvannet minutt før slutt, men Storhamar punkterte her matchen med to scoringer i åpent bur. Etter kampen ble Spartas Didrik Nøkleby Svendsen rapportert inn til disiplinærutvalget i Norges Ishockeyforbund etter en takling mot hodet til Storhamars Eirik Skadsdammen i sluttperioden.

I kamp fire sikret Storhamar seg en tremålsledelse i midtperioden. Først styrte Christian Larrivée pucken forbi Spartas Tommy Johansen i overtall etter et skudd av Erik de la Rose fra blållinjen, og 41 sekunder senere økte Jacob Berglund ledelsen til 2−0. Den 19-årige backen Christian Bull sikret 3−0 ved å skjære inn foran Tommy Johansen og løfte pucken i nærmeste kryss med en backhand. Spartas Eirik Børresen reduserte til 3−1. I sluttminuttene tok Sparta ut målvakten i jakten på en utligning, men Storhamars Mikael Zettergren avgjorde kampen da han satte inn 4-1 i tomt bur med 2.02 igjen av tredje periode.

## Semifinaler
I semifinalen velger høyest rangerte lag mellom de to lavest rangerte lagene etter plassering i grunnserien. Stavanger valgte Storhamar, hvilket etterlot Vålerenga til Lørenskog. Høyest rangerte lag hadde hjemmekamp i kamp 1, 3, 5 og 7, mens lavest rangerte lag har hjemmebanefordel i kamp 2, 4 og 6. Begge de to tapende semifinalistene blir tildelt bronsemedaljer i Norgesmesterskapet.

### Stavanger (1) − Storhamar (6)
Semifinaleserien mellom Stavanger og Storhamar var en reprise av den forrige sesongens finaleserie. De fem innbyrdes oppgjørene i grunnserien endte med fem seire til Stavanger, med 15-0 i poeng og en samlet målscore på 14-4 fordel Stavanger.

Stavanger vant serien 4 – 3. I den første semifinalen overrasket et skadepreget Storhamar ved å slå Stavanger 3–2 på bortebane. Storhamar ledet 2-0 etter første periode etter scoringer av Lars Erik Hesbråten og Scott Hotham i en periode preget av mange utvisninger. I andre periode scoret Christian Dahl-Andersen scoret to ganger, men i tredje periode sørget Hampus Gustafsson for det avgjørende målet for Storhamar med fem og et halvt minutt igjen å spille. I kamp 2 utlignet Stavanger til 1–1 i kamper da de slo Storhamar 2–1 på Hamar. Etter en målløs første periode sørget Dan Kissel (som hadde vært ute i flere måneder med en brukket finger) og Josh Soares for en 2−0-ledelse i midtperioden, etterfulgt av en redusering av Mikael Zettergren 27 sekunder før slutten av tredje periode. Kamp 2 fikk med sine 5068 tilskuere dessuten oppmerksomhet for å ha hatt flere tilskuere enn fotball-landskampen mellom Norge og Finland på Ullevaal stadion dagen før (som hadde 4675 tilskuere). Etter kampen kritiserte Oilers-trener Petter Thoresen Stavanger-publikummet, som blant annet sa følgende: «Kom heller og hjelp oss. Ikke grin så jævlig de få gangene vi taper i løpet av året. Kom og hjelp oss, så ordner vi dette.»

Kamp 3

### Lørenskog (2) − Vålerenga (5)

## Finale
### (1) &ndash;  (2)
I finalen har høyest rangerte lag etter plassering i grunnserien hjemmebanefordel i kamp 1, 3, 5 og 7, mens lavest rangerte lag har hjemmebanefordel i kamp 2, 4 og 6.

## Statistikk
### Toppscorere

**'Kilde:** Pointstreak.com

### Beste målvakter

**Kilde:** Pointstreak.com

### Publikumstall

**Kilde:** Pointstreak.com

## Referanser


## Se også
*NM i ishockey
*GET-ligaen 2015/16